13. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ1/Γ5/11801 της 1/7 Οκτ. 1974  (ΦΕΚ Β΄ 988) Περί εφοδιασμού πλοίων δια μικροποσοτήτων ναρκωτικών φαρμάκων. Έχοντες υπ’ όψει: α)Το Ν.Δ. 743/70 και 1176/72. β)Το άρθρ. 32 Ν.Δ. 1105/72 «περί κυρώσεως της Ενιαίας Συμβάσεως του 1961 επί των ναρκωτικών. γ)Την υπ’ αριθ. Γ9/2203/31-3-66 Υπουργικήν απόφασιν, σχετικώς με χορήγησιν ναρκωτικών εις εμπορικά πλοία. δ)Την υπ’ αριθ. 5/4-5-74 γνωμοδότησιν Επιτροπής Ναρκωτικών, αποφασίζομεν: 1.Επιτρέπομεν όπως τα υπό Ελληνικήν Σημαίαν Πλοία εφοδιάζωνται δια μικροποσοτήτων ναρκωτικών φαρμάκων προς κάλυψιν των εκτάκτων και επειγούσης φύσεως αναγκών των πληρωμάτων των ή επιβατών των. 2.Εν προκειμένω θα λαμβάνηται υπ’ όψιν κατά περίπτωσιν η χωρητικότης του σκάφους, ο αριθμός των μελών του πληρώματος, το εκτελούμενον υπό του σκάφους δρομολόγιον, ή διάρκεια του ταξιδίου του κλπ. 3.Προς τούτοις δέον όπως υποβάλλεται προς την οικείαν υπηρεσίαν Κοινωνικών Υπηρεσιών, σχετική αίτησις του πλοιάρχου του σκάφους μέσω της εν Ελλάδι πλοιοκτητρίας Ατμοπλοϊκής Εταιρείας, εις ην θα αναφέρωνται τα εν τη παρ. 2 της παρούσης στοιχεία, το είδος και η ποσότης των αιτουμένων ναρκωτικών και θα ορίζηται ο εκπρόσωπος της ως άνω Εταιρείας όστις θα καθίσταται συνυπεύθυνος μετά του πλοιάρχου δια την απόδοσιν, ως κατωτέρω λογαριασμού της διαχειρίσεως των χορηγουμένων ναρκωτικών. 4.Η προμήθεια θα λαμβάνη χώραν κατόπιν εγγράφου εντολής της αρμοδίας υπηρεσίας Κοινωνικών Υπηρεσιών, προς φαρμακείον τινά της περιφερείας και θα συντάσσηται πρωτόκολλον παραλαβής και παραδόσεως, αντίγραφον του οποίου θα υποβάλλεται ημίν ίνα ενημερωθή η παρά τω υφ’ ημάς Υπουργείω Επιτροπή Ναρκωτικών και προς την χορηγήσασαν την άδειαν προμηθείας υπηρεσίαν. 5.Τη ευθύνη του εκάστοτε πλοιάρχου του σκάφους θα καταχωρούνται τα ναρκωτικά εις τα υπό του Νομού προβλεπόμενα Βιβλία (Βιβλ. καταναλώσεως ναρκωτικών) άτινα-θα παραλαμβάνωνται κατά την αρχικήν παραλαβήν των ναρκωτικών εκ της Ειδικής Διαχειρίσεως Ναρκωτικών Αθηνών ή Θεσσαλονίκης, τη αποδείξει της αδείας προμηθείας ναρκωτικών και θα υποβάλλεται, εντός μηνός από της λήξεως του έτους, απ’ ευθείας ή μέσω της εν Ελλάδι πλοιοκτήτριας Ατμοπλοϊκής Εταιρείας Ετησία κατάστασις κινήσεως ναρκωτικών, προς την Υπηρεσίαν Κοινωνικών Υπηρεσιών εφ’ ης έλαβεν την εντολήν προμηθείας. 6.Αι ημέτεραι Υπηρεσίαι Κοινωνικών Υπηρεσιών εντέλλονται όπως άμα τη χορηγήση αδείας προμηθείας ναρκωτικών κατά τ’ ανωτέρω καταχωρούν ταύτην εις ειδικόν βιβλίον παρακολουθήσεως και μεριμνούν ίνα εντός του μηνός Δεκεμβρίου εκάστου έτους αποστέλλουν υπόμνησιν προς έκαστην των οικείων πλοιοκτητριών Ατμοπλοϊκών Εταιρειών περί της υποχρεώσεως υποβολής ετησίας καταστάσεως αποδόσεως λογαριασμού των υπό του πλοιάρχου παραληφθέντων ναρκωτικών. 7.Οι παραβάται της παρούσης διώκονται και τιμωρούνται βάσει των κειμένων διατάξεων περί ναρκωτικών. 